

**Republika e Kosovës**

**Republika Kosova-Republic of Kosovo**

***Qeveria –Vlada-Government***

*Zyra e Kryeministrit - Ured Premijera - Office of the Prime Minister*

*Zyra për Planifikim Strategjik - Kancelarija za Strateško Planiranje – Strategic Planning Office*

**OTVORENI POZIV**

**za izbor predstavnika OCD u Međuinstitucionalni tim za promociju zapošljavanja zajednica Roma, Aškalija i Egipćana u Republici Kosovo**

Međuinstitucionalni tim za promociju zapošljavanja zajednica Roma, Aškalija i Egipćana u Republici Kosovo uspostavljen je Odlukom premijera br. 6/81 od 01.06.2022 u cilju podsticanja, promocije i koordinacije akcija i aktivnosti, za zapošljavanje pripadnika zajednica Roma, Aškalija i Egipćana u Republici Kosovo, kao i u cilju unapređenja njihovog uključivanja, učešća i jednakosti . Treba napomenuti da je osnivanje Tima privremena afirmativna akcija, za podsticanje i unapređenje, kao i za postizanje kvote zapošljavanja pripadnika zajednica Roma, Aškalija i Egipćana u Republici Kosovo, kako je definisano Ustavom, u Zakonu br. 06/L - 114 o javnim službenicima i relevantnim zakonima važečim u Republici Kosovo.

Tim pomaže javnim institucijama u sprovođenju njihovih zakonskih obaveza, uključujući, ali ne ograničavajući se na zakone koji se odnose na kvote zapošljavanja za zajednice Roma, Aškalija i Egipćana i stvaranje jednakih mogućnosti i proporcionalne zastupljenosti zajednica u javnim institucijama. Tim takođe koordinira mere i radnje koje će institucije preduzeti u pripremi relevantnih podzakonskih akata, politika i smernica u vezi sa implementacijom kvote za zapošljavanje i unapređenje položaja ovih zajednica, uključujući i izradu strategije zajednice Roma, Aškalija i Egipćana, na osnovu novog strateškog okvira EU za uključivanje zajednica 2020-2030. Istovremeno, Tim prati i izveštava o implementaciji politika za Rome, Aškalije i Egipćane kako bi merio postizanje ciljeva postavljenih u Poznanjskoj deklaraciji.

Tim se sastoji od predstavnika relevantnih institucija i tri predstavnika organizacija civilnog društva koji rade sa i na zaštiti i promociji prava zajednica Roma, Aškalija i Egipćana, tako da će svaku zajednicu predstavljati po jedno civilno društvo, romsku zajednicu jedno, aškalijsku jedno i egipatsku jedno. Predstavnici civilnog društva biće imenovani u otvorenom i transparentnom procesu, u skladu sa principima postavljenim platformom civilnog društva na Kosovu – CIVIKOS; kako bi se poboljšala zastupljenost ovih zajednica pri zapošljavanju u javnim institucijama.

**Kriterijumi**

**1.** Aktivan više od dve godine u sektoru civilnog društva;

**2.** Iskustvo sa i za zaštitu i unapređenje prava romske zajednice;

3. Iskustvo sa i za zaštitu i unapređenje prava zajednice Aškalija;

4. Iskustvo sa i za zaštitu i promociju prava egipatske zajednice.

**Za nominaciju kandidata, OCD mora dostaviti sledeću dokumentaciju:**

**1.** CV kandidata/kinje kojeg/koju predlaže organizacija;

**2.** Potvrda o registraciji organizacije;

**3.** Dokaz o misiji i iskustvu organizacije (ne više od 1 stranica A4)

Popunjena dokumenta se moraju dostaviti putem e-pošte: info@civikos.net, ili u kancelarijama CiviKos Platforme Rr. Bedri Pejani 7 / A 10000 Priština.

Rok za podnošenje dokumenata je **datum 22.06.2022.**

**NAPOMENA:** Ovaj poziv je otvoren za sve organizacije civilnog društva registrovane na Kosovu i nije ograničen na članstvo u CiviKos platformi .

**U slučaju procedure glasanja**

Ako imamo više od 1 kandidata koji ispunjava kriterijume onda će proći kroz proceduru glasanja, u skladu sa Poslovnikom o radu CiviKosa. Kandidat koji dobije najviše glasova biće izabran za člana Nacionalnog koordinacionog odbora.

Po završetku nominacije, panel koji se sastoji od predstavnika Sekretarijata CiviKos Platforme i predstavnika KP će proveriti da li nominovani kandidati ispunjavaju tražene kriterijume. Svi kandidati za koje se utvrdi da ispunjavaju tražene kriterijume biće uvršteni na konačnu listu za glasanje.

Odmah nakon sastavljanja konačne liste za glasanje, sve registrovane OCD mogu glasati za svoje željene kandidate u roku od 5 dana od otvaranja procesa glasanja. Birači mogu glasati putem elektronske pošte, redovnom poštom ili lično u kancelariji CiviKosa. Birači mogu glasati anonimno tako što će svoj listić ubaciti u glasačku kutiju u kancelariji CiviKosa. U svakom slučaju glasanja, uz glasački listić mora biti priložena kopija potvrde o registraciji organizacije.

Proces glasanja će biti organizovan i vođen od strane komisije sastavljene od osoblja Sekretarijata Platforme CiviKos. Nakon izbora, Komisija razmatra i prebrojava glasačke listiće i utvrđuje koji je kandidat(i) dobio najveći broj glasova. Ukoliko dva kandidata dobiju jednak broj glasova, mesto predstavnika OCD će biti određeno žrebom između njih.

Da bi se odrazila društvena i građanska raznolikost Kosova, podstiče se nominovanje žena, pripadnika nevećinskih zajednica i nedovoljno zastupljenih grupa.